**EELNÕU 2022/131**

**KOMISJONID:**

|  |  |
| --- | --- |
| eelarve- ja arengukomisjon | JK |
| hariduskomisjon | X |
| kultuuri- ja spordikomisjon | X |
| majandus- ja keskkonnakomisjon | X |
| revisjonikomisjon | X |
| sotsiaalkomisjon | X |
| noortevolikogu | X |
| seeniorite nõukoda | X |

**VILJANDI LINNAVOLIKOGU**

MÄÄRUS

### 24. november 2022 nr

Viljandi linna 2022. aasta II lisaeelarve

Määrus kehtestatakse kohaliku omavalitsuse korralduse seaduse § 22 lõike 1 punktide 1, 5 ja 8 alusel ja kooskõlas kohaliku omavalitsuse üksuse finantsjuhtimise seaduse §-iga 5, §-dega 13-19, §-dega 22-23, § 38, Viljandi Linnavolikogu 25.01.2018 määrusega nr 9 kehtestatud Viljandi linna põhimääruse § 28 lõigetega 1-3 ja § 29 lõikega 2, Viljandi Linnavolikogu 31.03.2016 määruse nr 83 „Viljandi linna finantsjuhtimise kord“ §-dega 3-9 ja 14 ning Viljandi Linnavolikogu 27.01.2022 määrusega nr 6 „Viljandi linna 2022. aasta eelarve kinnitamine“.

§ 1. Kinnitada Viljandi linna 2022. aasta II lisaeelarve kogumahuga 1 253 815 eurot vastavalt lisale.

§ 2. Linnavalitsusele volituste andmine

1. Lubada linnavalitsusel:
2. alaeelarvetega kinnitada hallatavate asutuste ja struktuuriüksuste tulude ja kulude detailsem jaotus tegevusalade, kontogruppide ja vastutajate lõikes;
3. hallatavatele asutusele alaeelarvetega kinnitatud põhitegevuse tulude kavandatust suuremas mahus täitmise korral ületada täiendavate tulude summa ulatuses vastava hallatava asutuse eelarves ettenähtud põhitegevuse kulusid;
4. teha sihtotstarbeliste toetustega seotud kulutusi peale lepingute sõlmimist olenemata sellest, kas kulutuste tegemiseks ettenähtud vahendid on eelarves kajastatud või mitte ja olenemata sellest, kas kulutuste tegemiseks ettenähtud vahendid on laekunud või mitte;
5. vajadusel võtta 2022. aastal rahavoogude juhtimise eesmärgil kassalaenu kuni 1 000 000 eurot tingimusel, et laen makstakse eelarveaasta lõpuks tagasi ning volitada linnapead sõlmima vastavat lepingut;
6. vajadusel refinantseerida kulude optimeerimise või likviidsuse tagamise eesmärgil olemasolevaid võlakohustusi ning volitada linnapead sõlmima vastavaid lepinguid.

§ 3. Määrus jõustub kolmandal päeval pärast avaldamist Riigi Teatajas.

(allkirjastatud digitaalselt)

Helmen Kütt

linnavolikogu esimees

# Koostaja: Meelis Aru

**Esitatud:** 08.11.2022

**Esitaja:** Viljandi Linnavalitsus **Ettekandja:** Madis Timpson

**Lk arv:** 6

**Hääletamine:** poolthäälteenamus

Lisa

Viljandi Linnavolikogu 07.11.2022 määrusele nr \_\_

Viljandi linna 2022. aasta II lisaeelarve



Seletuskiri

**Viljandi linna 2022. aasta II lisaeelarve**

Viljandi linnavalitsus on koostanud 2022. aasta II lisaeelarve eelnõu, millega tulumaksulaekumise prognoosi ei muudeta, lisatakse sihtrahad ja muudetakse omatulude eelarveid, samuti tõstetakse summasid eelarveridadel omavahel ringi ning korrigeeritakse põhitegevuse ja investeerimistegevuse kulude summasid. Tulude ja kulude mahtude muudatused on võrdselt 1 253 815 eurot.

**Menetlemine:**

Lisaeelarve koostamisel on aluseks Viljandi Linnavolikogu 31.03.2016 määrusega nr 83 kinnitatud „Viljandi linna finantsjuhtimise korra“ §-d 3-9 ja 14. Eelarveaasta jooksul võib eelarvet muuta lisaeelarvetega. Linnavalitsus koostab lisaeelarve eelnõu ja esitab selle volikogule. Lisaeelarve eelnõu seletuskirjas kajastatakse:

1. põhjendused täiendavate kulude vajaduse ning nende tegemise paratamatuse kohta käesoleval eelarveaastal;
2. andmed kulude kohta, mille täiendamist taotletakse, samuti andmed lisatulude või säästu kohta, millega lisakulud kaetakse;
3. selgitused muudatuste kohta võrreldes põhieelarvega.

Lisaeelarve eelnõu volikogus menetlemise kord sätestatakse Viljandi Linnavolikogu töökorraga. Eelarve eelnõu muudatusettepanekule lisab selle algataja põhjendused ja arvestused kavandatavate muudatustega kaasnevate väljaminekute ja nende katteallikate kohta. Eelarve menetlemise käigus ei pea arvestama neid muudatusettepanekuid, mis suurendavad eelarve kulude kogusummat ja millele pole näidatud katteallikaid. Lisaeelarve võib vastu võtta ühe lugemisega.

**Täpsemad selgitused muudatuste kohta:**

Eelarveosade ja eelarve eest vastutajate kaupa on muudatused esitatud eraldi Exceli failis   
(2022 II lisaEA muudatuste selgitused.xlsx). Failis on töölehed:

|  |  |
| --- | --- |
| [1. Eelarve koondtabel](file:///C:\Users\Marika\OneDrive\Eriolukorra%20kaugtöö\2021%20EELARVE%20ONE%20DRIVE\2021_I_lisaeelarve_seletuskirja_tabelid_volikogule.xlsx#'6 EA koondtabel'!A1) | Kõik eelarveosad volikogule esitatavas struktuuris. |
| [2. Investeeringute](file:///C:\Users\Marika\OneDrive\Eriolukorra%20kaugtöö\2021%20EELARVE%20ONE%20DRIVE\2021_I_lisaeelarve_seletuskirja_tabelid_volikogule.xlsx#'2 sh investeeringute koond'!A1) tabel | Investeeringute koondnimekiri koos muudatustega. |
| [3.](file:///C:\Users\Marika\OneDrive\Eriolukorra%20kaugtöö\2021%20EELARVE%20ONE%20DRIVE\2021_I_lisaeelarve_seletuskirja_tabelid_volikogule.xlsx#'1 muudatuste koondnimekiri'!A1) Seletuskiri II lisaeelarve | Muudetavate ridade selgitused, võimalik filtreerida. |
| 4. Algandmed II | Kirjed eelarveprogrammist muudatuste kohta. |

**Olulisemad lisaeelarvega tehtavad muudatused:**

1. **Põhitegevuse tulud**
   1. Tulumaksulaekumise prognoosi ei muudeta.
   2. Kaupade ja teenuste müügi osas on eelarvesse lisatud 215 718 eurot, mis on põhiliselt asutuste omatulude täpsustamine (kooli- ja huvikooliteenusest teistelt KOVidelt 134 000 eurot, Sotsiaalkindlustusametilt 34 869 eurot sõjapõgenike üürikorterite sissemaksuks, hansapäevade piletitulu 20 821 eurot; üüritulud 16 417 eurot, huvikoolide laagritulud 14 500 eurot, huvihariduse tulud 9 052 eurot; omavalitsuspäevadel osalejate tasud 6 825 eurot, jäätmejaama kasutamise tasu ja biolagunevate konteinerite omaosalus kokku 10 500 eurot, Viljandi Haigla poolt hüvitatavad tervisejuhi kulud 5 225 eurot ja muud väiksemad tulud (õppepraktika juhendamise tasu jms)). Vähendati Spordikeskuse tulusid - Jalgpallihalli üüritulu -40 000 eurot ja järvejooksu tulusid -15 000 eurot.
   3. Saadud toetuste eelarve kasvab 541 254 eurot (suuremad sihtotstarbelised toetused: HTM-lt sõjapõgenikele hariduskulude katmiseks 292 180 eurot, toetusfondist toimetuleku- ja hooldajatoetus sotsiaalametile 169 326 eurot ning rahvastikuregistritoiminguteks 9 176 eurot, Sotsiaalministeeriumilt mänguteraapia ja vaimse tervise projektideks + 60 020, Spordikoolile treeneritoetus 33 766 eurot, Kultuurkapitalilt projektideks u 30 000 eurot, omavalitsuspäevade korraldamiseks kokku 22 000 eurot, Vana Kalmistu Baturini haua renoveerimise toetus 13 453 eurot, laagrite korraldamiseks 10 106 eurot, jm sihtotstarbelised toetused KIK-lt, Päästeametilt, eraisikutelt jne. Samas tagastati kasutamata energiatoetus 86 555 eurot ja korrigeeriti HEV kompetentsikeskuse toetust 45 000 euro võrra. Samas mahus on suurendatud ka sihtraha arvelt tehtavaid kulusid.
   4. Muudes tuludes on kasv 20 254 eurot seoses laekunud sunniraha, vee erikasutustasu ja kahjutasudega.

Põhitegevuse tulude muudatused kokku on +777 226 eurot,

sh mittesihtraha suurenemine +235 972 eurot ja sihtraha suurenemine +541 254 eurot.

1. **Põhitegevuse kulud**
   1. Mittesihtraha arvelt antavate toetuste muudatused kokku on 52 891 eurot. 34 869 eurot sõjapõgenike üürikorterite sissemaksu toetuseks ning 17 200 eurot Tartu Ülikooli Viljandi Kultuuriakadeemia 2021 aasta lepingu täitmine, mis tekkepõhiselt tuli kajastada 2022. aastal. Sihtrahana on kajastatud toetusfondist toimetuleku ja hooldajatoetuseks 159 569 eurot, sõjapõgenikele 2005 eurot ja energiatoetuse kasutamata osa tagastamine -86 555 eurot.
   2. Tööjõukulud on II lisaeelarves sihtraha arvelt 230 702 eurot, millest Ukraina sõjapõgenike hariduskulud 132 506 eurot, Vaimse tervise toetuseks projektiks 49 870 eurot, Spordikooli treeneritoetus 33 766 eurot, rahvastikuregistritoiminguteks 9 176 eurot. Mittesihtraha muudatused on 109 161 eurot, millest 83 750 eurot on sotsiaalvaldkonna projektist, 22 807 eurot tasudeks teenistussuhte lõppemisel, 5225 eurot Viljandi Haigla poolt hüvitatav tervisejuhi tasu, 6376 eurot on omavalitsuspäevade korraldamisega makstud töötasud ning 3650 eurot omavalitsuspäevade korraldamisega seotud erisoodustus.
   3. Valitsemise kulude muudatus on II lisaeelarves 118 540 eurot, millest 28 825 on omavalitsuspäevade korraldamise kulud, rahvastikuregistri toimingute kulud 9 176 eurot ja töötukassalt 1 308 eurot, reserv ühekordseteks kuludeks 11 124 eurot, 7 612 eurot Päästeametilt generaatori ja telefonide soetamiseks, 18 450 euro ulatuses on tõstetud projektide kaasfinantseerimise eelarvet valitsemise kulude alla, kuna eelarve on täidetud selle valdkonna all, 4 000 eurot vastuvõttudeks, 14 000 eurot tõstis haldusamet inventari soetamiseks ning 15 000 eurot on reserv erakorralisteks kuludeks.
   4. Majandamisvaldkonna muudatused on kokku -76 205 eurot, millest 21 999 eurot on kulud sihtraha arvelt (sh Vana Kalmistu Baturini haua renoveerimine 13 453 eurot, paadisadama slipile 6998 eurot) ja mittesihtraha -98 204 eurot, mis on majandusvaldkonnast tõstetud kultuuri-, spordi- ja valitsemisala kuludeks.
   5. Kultuuri-, haridus- ja sotsiaalvaldkonnale kuludeks 302 723 eurot ja sihtfinantseeringust tegevuskuludeks 468 035 eurot, kokku 770 758 eurot. Suurimad kulud on Ukraina sõjapõgenikele tehtud hariduskulud 292 180 eurot, toetusfondi arvelt makstavad toimetuleku ja hooldajatoetus 169 326 eurot, Mänguteraapia ja Vaimse tervise projektid 60 020 eurot, treeneritoetus 33 766 eurot. Kulusid vähendati 86 555 eurot kasutamata energiatoetuse osas ja korrigeeriti HEV kompetentsikeskuse toetuse arvelt tehtavaid kulusid 45 000 euro võrra. Suurim kulu on täiendav kulu teistele omavalitsustele lasteaiateenuse eest tasumisel 61 000 eurot. Seoses koolitoidu hinna kallinemisega on lisatud eelarvesse 22 800 eurot, muud kulude suurenemised on seotud täiendavalt laekunud omatuludega.
   6. Tehakse muid ringitõstmisi valdkondade, kontogruppide ning vastutajate vahel vastavalt eelarve tegelikule täitmisele ning uuendatud prognoosidele.

Põhitegevuse kulude muudatused kokku on +813 226 eurot,

sh mittesihtraha suurenemine +271 972 eurot ja sihtraha suurenemine +541 254 eurot.

Põhitegevuse tulem on koos lisaeelarvega 116 408 eurot.

1. **Investeerimistegevus**
   1. AS Viljandi Veevärk aktsiakapitali suurendamine otsustati 2021. aasta detsembris. Registrikanne aktsiakapitali muutmise kohta tehti aktsiaseltsi juhatuse poolt alles 2022. aastal, seepärast oli aastavahetusel tegemist ettemaksuga ning kuluks muutus summa alles 2022. aastal. II lisaeelarvega suurendame osaluste summat nõuete ja kohustiste muutuse arvelt. Täiendavalt on kavas soetada AS Viljandi Veevärk aktsiaid 910 020 euro eest ning müüme maa 20 585 euro ja torustiku 889 435 euro eest.
   2. Vähendati kulusid ja sihtraha Skatepargi ehituseks 119 140 eurot ning lasteaia Karlssoni ehituseks 243 750 eurot. Need finantseeritakse 2023. aasta eelarvest. Samuti ei saadud toetust Lossi 3 hoone projekteerimiseks ja ehitamiseks 150 000 eurot ja selle võrra vähendati ka kulusid.
   3. Päästeametilt saadi raha Hoolekandekeskusele generaatori soetamiseks 23 400 eurot.
   4. Linnastaadionile laekus sihtraha 55 200 eurot, algne linnapoolne finantseering tagastati spordireservi ja haldusameti reservi ning Spordikeskusele majandamiskuludeks.
   5. Viljandi Rattaklubi MTÜ eraldatakse 10 000 eurot rajamasina soetamiseks.

Investeerimistegevuse kulude eelarve väheneb kokku 36 000 eurot.

1. **Finantseerimistegevus**
   1. Linna prognoositav laenukoormus 2022. aasta lõpus on 58,2% Laenu kohustus on võetud 2 300 916 eurot kuid laenu välja võtmise graafik tuleb pangale esitada enne 2022 aasta lõppu.
2. **Likviidsete vahendite ja nõuete ning kohustiste saldo muutus**
   1. Rahajäägi muutus on II lisaeelarvega -2 261 252 eurot.
   2. Nõuete ja kohustiste saldo muutuses kajastub AS Viljandi Veevärgile aktsiakapitali suurendamiseks tehtud ettemakse vähenemine 473 985 eurot.
3. **Eelarvemaht**
   1. Algses eelarves oli tulude ja kulude maht 33 567 636 eurot. Lisaeelarvega see suureneb 1 253 815 euro võrra ning moodustab 34 821 451 eurot.

Seletuskirjale on lisatud koondtabelid ning täpsemad selgitused Exceli failina.

(allkirjastatud digitaalselt)

Meelis Aru

rahandusameti juhataja